Αναισθητικοί παράγοντες που επιβαρύνουν την πρόγνωση ασθενών με καρκίνο του μαστού: Συστηματική ανασκόπηση και Μετα-ανάλυση
Creators: name: Μαυρόπουλος, Παρασκευάς Εμμανουήλ
Publisher: name: Aristotle University of Thessaloniki
Year: 2024
Subjects: Αναισθησία
Καρκίνος μαστού
μετα-ανάλυση
Anesthesia
breast cancer
meta-analysis

description: Εισαγωγή: Ο καρκίνος αποτελεί μία από τις κύριες αιτίες θανάτου στον κόσμο, ενώ ο καρκίνος του μαστού είναι η πιο συχνή μορφή κακοήθειας στις γυναίκες. Διάφοροι παράγοντες φαίνεται ότι διαδραματίζουν κάποιο ρόλο στην παθογένεση του καρκίνου του μαστού όπως η κατανάλωση αλκοόλ, το κάπνισμα, γενετικοί παράγοντες, το χειρουργικό στρες κ.α.. Επίσης, πρόσφατα δεδομένα υποδεικνύουν ότι ορισμένοι αναισθητικοί παράγοντες και αναισθητικές τεχνικές συμβάλλουν στην καταστολή του ανοσοποιητικού μετά το χειρουργείο και τις μεταστάσεις, ενώ άλλοι έχουν ευεργετικά αποτελέσματα. Σκοπός: Ο σκοπός της παρούσης συστηματικής ανασκόπησης και μετανάλυσης είναι να συνοψίσει τις επιδράσεις των διαφορετικών αναισθητικών μεθόδων στο ανοσοποιητικό σύστημα, ειδικά όσον αφορά στην επίδρασή τους στα κύτταρα του ανοσοποιητικού και τις ιντερλευκίνες. Απώτερος στόχος ήταν η διερεύνηση της βιβλιογραφίας όσον αφορά στη χρήση της αναισθησίας σε χειρουργεία για αφαίρεση καρκίνου του μαστού. Σύμφωνα με όσα γνωρίζουμε δεν υπάρχει άλλη συστηματική ανασκόπηση και μετανάλυση στη βιβλιογραφία που να επικεντρώνεται στην επίδραση των αναισθητικών τεχνικών και παραγόντων στον καρκίνο του μαστού. Υλικό και μέθοδος: Για την παρούσα μελέτη πραγματοποιήθηκε μια συστηματική αναζήτηση από τον Οκτώβρη του 2023 έως τον Νοέμβρη του 2023 στις ακόλουθες ηλεκτρονικές βάσεις δεδομένων: MEDLINE, COCHRANE library, SCOPUS. Συμπεριλήφθησαν μόνο τυχαιοποιημένες κλινικές μελέτες με ενήλικες συμμετέχοντες, ενώ δεν υπήρξε κανένας γλωσσικός περιορισμός. Ως πρωτεύοντα καταληκτικά σημεία θεωρήθηκαν η επίδραση της αναισθησίας στα κύτταρα του ανοσοποιητικού στις 24 ώρες μετά το χειρουργείο και ως δευτερεύοντα καταληκτικά σημεία ο λόγος ουδετερόφιλα προς λεμφοκύτταρα (NLR) και η συγκέντρωση των ιντερλευκινών την ίδια χρονική στιγμή. Αποτελέσματα: Από την αναζήτησή που έγινε προέκυψε ότι επτά μελέτες, που περιελάμβαναν 728 ασθενείς συνολικά, πληρούσαν τα κριτήρια συμπερίληψης. Τέσσερις μελέτες, διερευνούσαν τις επιδράσεις της γενικής αναισθησίας σε σύγκριση με τον συνδυασμό γενικής και περιοχικής αναισθησίας, ενώ τρεις μελέτες εξέταζαν τις διαφορετικές επιδράσεις στο ανοσοποιητικό σύστημα της ολικής ενδοφλέβιας αναισθησίας (TIVA) και της αναισθησίας με χρήση εισπνεόμενων αναισθητικών. Σύμφωνα με τις αναλύσεις, βρέθηκε θετική επίδραση του συνδυασμού γενικής και περιοχικής αναισθησίας όσον αφορά στον αριθμό των CD4+ κυττάρων (SMD -0.34, 95% CI [-0.67, -0.01], I2 51.62%), των NK κυττάρων (SMD -0.40, 95% CI [-0.73, -0.06], I2 52.63%) και του δείκτη NLR (SMD 0.42, 95% CI [0.20,0.65], I2 0%) 24 ώρες μετά τη χειρουργική επέμβαση. Δεν βρέθηκε κανένα στατιστικώς σημαντικό αποτέλεσμα όσον αφορά στα υπόλοιπα πρωτεύοντα και δευτερεύοντα καταληκτικά σημεία. Ομοίως, η σύγκριση TIVA και αναισθησίας με χρήση εισπνεόμενων αναισθητικών δεν έδειξε κανένα στατιστικώς σημαντικό αποτέλεσμα. Συμπεράσματα: Στην παρούσα συστηματική ανασκόπηση και μετανάλυση, βρέθηκε θετική επίδραση του συνδυασμού γενικής και περιοχικής αναισθησίας έναντι της γενικής αναισθησίας μόνης της, όσον αφορά στον αριθμό NK κυττάρων, CD4+ κυττάρων και NLR στους ασθενείς που υποβάλλονται σε χειρουργείο για καρκίνο του μαστού. Η σύγκριση μεταξύ TIVA και εισπνεόμενων αναισθητικών δεν ανέδειξε καμία στατιστικώς σημαντική υπεροχή στα καταληκτικά σημείο που ορίστηκαν και τα αποτελέσματα παραμένουν ασαφή. Στο μέλλον απαιτούνται τυχαιοποιημένες κλινικές μελέτες με μεγαλύτερη ομοιογένεια και μεθοδολογικών ομοιοτήτων, για πιο αξιόπιστα αποτελέσματα.
description: Introduction: Cancer is one of the leading causes of death worldwide, while breast cancer is the most common type of cancer among women. Several factors seem to play a role in carcinogenicity of breast cancer like alcohol consumption, smoking, genetic factors, surgery stress etc. Also, recent findings suggest that some anesthesia factors and techniques contribute to immune suppression after surgery and metastasis, while others have beneficial effects. Aims: The aim of this systematic review is to present the overall effects of different anesthesia methods on the immune system, especially on immune cells and interleukins. The purpose is to provide the clinicians with the best available information for anesthesia use in breast cancer surgeries. To our knowledge there is no other systematic review and meta-analyses focusing on anesthetic factors and techniques for patients undergoing surgery for breast cancer. Material and Methods: In the present study a systematic search from October 2023 to November 2023 was conducted in the following three databases: MEDLINE, COCHRANE library, SCOPUS. Only RCTs with adult patients were included, and no language restriction applied. The impact of anesthesia on immune cells as measured 24 hours after surgery and was considered as primary end point while as secondary endpoints were considered the neutrophil-to-Lymphocyte ratio (NLR) and interleukins in the same time point. Results: Only seven studies, including 728 patients in total, met the inclusion criteria. Four studies, examined the effects of general anesthesia alone versus propofol combined with regional anesthesia and three studies, examined the different effects of total intravenous anesthesia (TIVA) versus inhalational anesthesia. According to the analysis, we concluded in positive effects of the combination of general anesthesia and regional anesthesia on CD4+ cells count (SMD -0.34, 95% CI [-0.67, -0.01], I2 51.62%), NK cells count (SMD -0.40, 95% CI [-0.73, -0.06], I2 52.63%) and NLR (SMD 0.42, 95% CI [0.20,0.65], I2 0%) 24 hours after surgery. No statistical results found in the rest of primary and secondary endpoints. The comparison between TIVA and Inhalational anesthesia produced no statistically significant results. Conclusions: In this systematic review and meta-analysis, a favorable effect of combined regional and general anesthesia versus general anesthesia alone was found regarding NK cells count, CD4+ T cells count and NLR in patients undergone breast cancer surgery. The comparison between TIVA and inhalational anesthesia, regarding the mentioned primary and secondary endpoints, produced inconclusive results. In the future there is a need for well-designed randomized clinical trials, with more homogeneity and methodological similarities, for more reliable results.